b'\n_START_ARTICLE_\nKalle Kauttu\n_START_PARAGRAPH_\nKaarlo Mikael (Kalle) Kauttu (2. helmikuuta 1920 Ruovesi \xe2\x80\x93 20. tammikuuta 2000 Helsinki) oli suomalainen mets\xc3\xa4neuvos.\n_START_SECTION_\nHenkil\xc3\xb6historia\n_START_PARAGRAPH_\nKalle Kautun vanhemmat olivat kauppias Onni Engelbrekt Kauttu ja Selma Julia Viitanen ja puoliso vuodesta 1948 Raija Helena Leuku. Kauttu tuli ylioppilaaksi 1941 ja valmistui mets\xc3\xa4nhoitajaksi 1948 ja maatalous- ja mets\xc3\xa4tieteiden kandidaatiksi 1951. H\xc3\xa4n oli Helsingin yliopiston vs. mets\xc3\xa4nhoitaja 1951, Kurun mets\xc3\xa4koulun opettaja 1951\xe2\x80\x931952 ja Tapion mets\xc3\xa4nhoitaja 1954\xe2\x80\x931956, mets\xc3\xa4nhoitotoimiston p\xc3\xa4\xc3\xa4llikk\xc3\xb6 1974\xe2\x80\x931958 ja mets\xc3\xa4nhoito- ja k\xc3\xa4ytt\xc3\xb6osaston p\xc3\xa4\xc3\xa4llikk\xc3\xb6 1959\xe2\x80\x931967. Mets\xc3\xa4hallituksen yksityismets\xc3\xa4inosason p\xc3\xa4\xc3\xa4llikk\xc3\xb6 Kauttu oli 1968\xe2\x80\x931973 ja ylijohtaja 1973\xe2\x80\x931987. Mets\xc3\xa4neuvoksen arvon Kauttu sai 1958.'